CELEX: 52008DP0440
Language: bg
Date: 2008-09-24 00:00:00
Title: Производства пред Съда на Европейските общности (изменение на член 121 от Правилника) Решение на Европейския парламент от 24 септември 2008 г. за изменение на член 121 от Правилника за дейността на Европейския парламент относно производството пред Съда на Европейските общности (2007/2266(REG)

14.1.2010   
            
            
               BG
            
            
               Официален вестник на Европейския съюз
            
            
               CE 8/108
            
         Сряда, 24 септември 2008 г.Производства пред Съда на Европейските общности (изменение на член 121 от Правилника)
   P6_TA(2008)0440
   Решение на Европейския парламент от 24 септември 2008 г. за изменение на член 121 от Правил-ника за дейността на Европейския парламент относно производството пред Съда на Европейските общности (2007/2266(REG)
   2010/C 8 E/20
   
      Европейският Парламент,
   като взе предвид писмото на председателя на Комисията по правни въпроси от 26 септември 2007 г.,
   като взе предвид членове 201 и 202 от своя правилник,
   като взе предвид доклада на Комисията по конституционни въпроси (A6-0324/2008),
   
               1.
            
            
               Реши да внесе в своя правилник следното изменение;
            
         
               2.
            
            
               Посочва, че настоящото изменение влиза в сила на първия ден от следващата месечна сесия;
            
         
               3.
            
            
               Възлага на своя председател да предаде за сведение настоящото решение на Съвета и на Комисията.
            
         
               ТЕКСТ В СИЛА
            
            
               ИЗМЕНЕНИЕ
            
         
               
                  Изменение 1
               
            
         
               
                  Правилник за дейността на Европейския парламент
               
               
                  Член 121 — параграф 3a (нов)
               
            
         
                
            
            
               
                           
                              
                                 3a.
                              
                           
                        
                        
                           
                              Председателят представя бележки или встъпва от името на Парламента в съдебни производства, след като се консултира с компетентната комисия.
                           
                           
                              
                                 Ако председателят възнамерява да се отклони от препоръката на компетентната комисия, той информира за това компетентната комисия и отнася въпроса за разглеждане от Председателския съвет, като излага своите мотиви
                              .
                           
                              
                                 Когато Председателският съвет счита, че по изключение Парламентът не следва да представи бележки или да встъпи в дело пред Съда на Европейските общности, когато под въпрос е поставена действителността на приет от Парламента акт, въпросът незабавно се поставя на обсъждане в пленарно заседание.
                              
                           
                           
                              
                                 В неотложни случаи председателят може да предприеме предохранителни действия с оглед спазване на определените от съответния съд срокове. В такива случаи предвидената в настоящия параграф процедура се прилага при първа възможност.
                              
                           
                           
                              
                                 Тълкуване:
                              
                           
                           
                              
                                 Никоя от разпоредбите на правилника не възпрепятства компетентната комисия да взема решения относно подходящата процедура за своевременно предаване на нейната препоръка в неотложни случаи.